《读朱冠之诗有作三首 其一》
宋代·袁甫

孔孟宗师心中的，回由评品手持衡。至刚大勇本来有，由义居持熟处行。

说到孤忠推自孝，辄拚一死肯偷生。此篇此语令人醒，夜半青灯看到明。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。